title: A Bizottság (EU) 2021/971 végrehajtási irányelve (2021. június 16.) a takarmánynövény-vetőmagok forgalmazásáról szóló 66/401/EGK tanácsi irányelv I. mellékletének, a gabonavetőmagok forgalmazásáról szóló 66/402/EGK tanácsi irányelv I. mellékletének, a répavetőmag forgalmazásáról szóló 2002/54/EK tanácsi irányelv I. mellékletének, a zöldségvetőmagok forgalmazásáról szóló 2002/55/EK tanácsi irányelv I. mellékletének, valamint az olaj- és rostnövények vetőmagjának forgalmazásáról szóló 2002/57/EK tanácsi irányelv I. mellékletének a biokémiai és molekuláris technikák alkalmazása tekintetében történő módosításáról

text:
                  2021.6.17.

                  HU

                  Az Európai Unió Hivatalos Lapja

                  L 214/62

         A BIZOTTSÁG (EU) 2021/971 VÉGREHAJTÁSI IRÁNYELVE
         (2021. június 16.)
         a takarmánynövény-vetőmagok forgalmazásáról szóló 66/401/EGK tanácsi irányelv I. mellékletének, a gabonavetőmagok forgalmazásáról szóló 66/402/EGK tanácsi irányelv I. mellékletének, a répavetőmag forgalmazásáról szóló 2002/54/EK tanácsi irányelv I. mellékletének, a zöldségvetőmagok forgalmazásáról szóló 2002/55/EK tanácsi irányelv I. mellékletének, valamint az olaj- és rostnövények vetőmagjának forgalmazásáról szóló 2002/57/EK tanácsi irányelv I. mellékletének a biokémiai és molekuláris technikák alkalmazása tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre (1) és különösen annak 21a. cikkére,
         tekintettel a gabonavetőmagok forgalmazásáról szóló, 1966. június 14-i 66/402/EGK tanácsi irányelvre (2) és különösen annak 21b. cikkére,
         tekintettel a répavetőmag forgalmazásáról szóló, 2002. június 13-i 2002/54/EK tanácsi irányelvre (3) és különösen annak 27. cikkére,
         tekintettel a zöldségvetőmagok forgalmazásáról szóló, 2002. június 13-i 2002/55/EK tanácsi irányelvre (4) és különösen annak 45. cikkére,
         tekintettel az olaj- és rostnövények vetőmagjának forgalmazásáról szóló, 2002. június 13-i 2002/57/EK tanácsi irányelvre (5) és különösen annak 24. cikkére,
         mivel:

                     (1)

                     A 66/401/EGK, a 66/402/EGK, a 2002/54/EK, a 2002/55/EK és a 2002/57/EK irányelvvel összhangban az érintett fajok vetőmagja csak akkor hozható forgalomba az Unióban, ha azt a szuperelit vetőmag, az elit vetőmag vagy a minősített vetőmag előállítására vonatkozó minősítési szabályokkal összhangban hivatalosan vagy hatósági felügyelet mellett megvizsgálták és minősítették.

                     (2)

                     A 66/401/EGK, a 66/402/EGK, a 2002/54/EK, a 2002/55/EK és a 2002/57/EK irányelvvel összhangban a minősítéshez szükséges vizsgálat alapja a növények vizuális, fenotípusos megfigyelése a területen az egyes tagállamok minősítő hatóságai által, vagy azok felügyelete alatt és hatósági utóellenőrzéssel. A fent említett irányelvek azonban nem említik kifejezetten a fajtaazonosságnak a területen vagy utóellenőrzés keretében történő ellenőrzésére szolgáló egyéb technikák alkalmazását a minősítéssel összefüggésben, ami a végrehajtás egyértelműségének hiányához vezethet.

                     (3)

                     A biokémiai és molekuláris technikák (a továbbiakban: BMT-k) lehetővé teszik az élő szervezetek genetikai szerkezetére vonatkozó információk kimutatását. A BMT-k használata lehetővé teszi a minősítő hatóságok számára, hogy a növények vizuális, fenotípusos megfigyelése helyett laboratóriumi elemzés alapján azonosítsák a növényfajtát.

                     (4)

                     A növénynemesítésben és a vetőmagvizsgálatban a BMT-k fejlődése gyors, és alkalmazásuk a vetőmagágazatban egyre jelentősebb. A Gazdasági Együttműködési és Fejlesztési Szervezet (OECD) vetőmagrendszereiben (6) olyan eljárásokat, intézkedéseket és technikákat határoztak meg, amelyek lehetővé teszik a fenotípusos vizsgálat céljaira a BMT-k kiegészítő eszközként történő használatát a szántóföldi ellenőrzések és mintaterület-vizsgálatok során, amennyiben a vetőmag fajtaazonosságát illetően kétségek merülnek.

                     (5)

                     Szem előtt tartva, hogy a BMT-k használata megkönnyíti a vetőmagok és a növények további elemzését, helyénvaló a 66/401/EGK, a 66/402/EGK, a 2002/54/EK, a 2002/55/EK és a 2002/57/EK irányelvet módosítani annak érdekében, hogy a BMT-k kiegészítő módszerként történő alkalmazása kifejezetten lehetővé váljon az érintett fajta fajtaazonosságának vizsgálatára abban az esetben, ha a szántóföldi ellenőrzések és a hatósági utóellenőrzés során kétségek merülnek fel. Erre azért van szükség, hogy az uniós jog kövesse a tudományos és technikai ismeretek fejlődését, az uniós jogszabályok pedig igazodjanak az OECD vetőmagrendszereinek részét képező, alkalmazandó nemzetközi szabványokhoz.

                     (6)

                     A 66/401/EGK, a 66/402/EGK, a 2002/54/EK, a 2002/55/EK és a 2002/57/EK irányelvnek a legfrissebb tudományos és technikai bizonyítékokkal összhangban történő következetes és szisztematikus alkalmazásának biztosítása érdekében ezen irányelvek kizárólag az Új Növényfajták Oltalmára Létesült Nemzetközi Szervezet (UPOV), az OECD és a Nemzetközi Vetőmagvizsgálati Szövetség (ISTA) által elismert BMT-kre hivatkozhatnak, mivel ebben a tekintetben ezek a szervezetek határozzák meg a BMT-kre vonatkozó hivatalosan elismert, nemzetközi szabványokat.

                     (7)

                     A 66/401/EGK, a 66/402/EGK, a 2002/54/EK, a 2002/55/EK és a 2002/57/EK irányelv vonatkozó mellékleteit ezért ennek megfelelően módosítani kell annak egyértelművé tétele érdekében, hogy BMT-ket akkor is lehessen alkalmazni, ha a vetőmag fajtaazonosságát illetően továbbra is kétségek merülnek fel.

                     (8)

                     Az ebben az irányelvben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT AZ IRÁNYELVET:

            1. cikk
            A 66/401/EGK, a 66/402/EGK, a 2002/54/EK, a 2002/55/EK és a 2002/57/EK irányelv módosítása
            A 66/401/EGK, a 66/402/EGK, a 2002/54/EK, a 2002/55/EK és a 2002/57/EK irányelv a következőképpen módosul:

                        1.

                        A 66/401/EGK irányelv I. melléklete ezen irányelv melléklete A. részének megfelelően módosul.

                        2.

                        A 66/402/EGK irányelv I. melléklete ezen irányelv melléklete B. részének megfelelően módosul.

                        3.

                        A 2002/54/EK irányelv I. melléklete ezen irányelv melléklete C. részének megfelelően módosul.

                        4.

                        A 2002/55/EK irányelv I. melléklete ezen irányelv melléklete D. megfelelően módosul.

                        5.

                        A 2002/57/EK irányelv I. melléklete ezen irányelv melléklete E. részének megfelelően módosul.

            2. cikk
            Átültetés

               (1)   A tagállamok legkésőbb 2022. augusztus 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét a tagállamok haladéktalanul megküldik a Bizottság számára.
               A tagállamok ezeket a rendelkezéseket 2022. szeptember 1-jétől alkalmazzák.
               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

            3. cikk
            Hatálybalépés
            Ez az irányelv az Európai Unió Hivatalos Lapjában való kihirdetését követő huszadik napon lép hatályba.

            4. cikk
            Címzettek
            Ennek az irányelvnek a tagállamok a címzettjei.

            Kelt Brüsszelben, 2021. június 16-án.

                  a Bizottság részéről

                  az elnök

               Ursula VON DER LEYEN

            (1)  HL 125., 1966.7.11., 2298. o.

            (2)  HL 125., 1966.7.11., 2309. o.

            (3)  HL L 193., 2002.7.20., 12. o.

            (4)  HL L 193., 2002.7.20., 33. o.

            (5)  HL L 193., 2002.7.20., 74. o.

            (6)  OECD-vetőmagrendszerek; 2021-es szabályzat, közös szabályzat 7.4.5., 3. o., https://www.oecd.org/agriculture/seeds/documents/oecd-seed-schemes-rules-and-regulations.pdf, és az OECD vetőmagrendszerek; Iránymutatások a vetőmagtermesztés során alkalmazott mintaterület-vizsgálatokhoz és szántóföldi ellenőrzésekhez, 2019. július, III. rész, 31. o., https://www.oecd.org/agriculture/seeds/documents/guidelines-control-plot-and-field-inspection.pdf

            MELLÉKLET
            A 66/401/EGK, a 66/402/EGK, a 2002/54/EK, a 2002/55/EK és a 2002/57/EK irányelv 1. cikkben említett módosítása
            A. RÉSZ

               A 66/401/EGK irányelv I. mellékletének módosítása

            A 66/401/EGK irányelv I. melléklete az alábbi 7. ponttal egészül ki:

                        „7.

                        Abban az esetben, ha a 4. és a 6. pont végrehajtását követően továbbra is kétségek merülnek fel a vetőmag fajtaazonosságát illetően, a minősítő hatóság a fajtaazonosság vizsgálatához nemzetközileg elismert és reprodukálható biokémiai vagy molekuláris technikát használhat az alkalmazandó nemzetközi szabványokkal összhangban.”

                  B. RÉSZ

               A 66/402/EGK irányelv I. mellékletének módosítása

            A 66/402/EGK irányelv I. melléklete az alábbi 8. ponttal egészül ki:

                        „8.

                        Abban az esetben, ha a 3. és a 7. pont végrehajtását követően továbbra is kétségek merülnek fel a vetőmag fajtaazonosságát illetően, a minősítő hatóság a fajtaazonosság vizsgálatához nemzetközileg elismert és reprodukálható biokémiai vagy molekuláris technikát használhat az alkalmazandó nemzetközi szabványokkal összhangban.”

                  C. RÉSZ

               A 2002/54/EK irányelv I. mellékletének módosítása

            A 2002/54/EK irányelv I. mellékletének A. része (Termény) a következő 5a. ponttal egészül ki az 5. és a 6. pont között:

                        „5a.

                        Abban az esetben, ha a 2–5. pont végrehajtását követően továbbra is kétségek merülnek fel a vetőmag fajtaazonosságát illetően, a minősítő hatóság a fajtaazonosság vizsgálatához nemzetközileg elismert és reprodukálható biokémiai vagy molekuláris technikát használhat az alkalmazandó nemzetközi szabványokkal összhangban.”

                  D. RÉSZ

               A 2002/55/EK irányelv I. mellékletének módosítása

            A 2002/55/EK irányelv I. melléklete a következő 3a. ponttal egészül ki a 3. és a 4. pont között:

                        „3a.

                        Abban az esetben, ha az 1., a 2. és a 3. pont végrehajtását követően továbbra is kétségek merülnek fel a vetőmag fajtaazonosságát illetően, a minősítő hatóság a fajtaazonosság vizsgálatához nemzetközileg elismert és reprodukálható biokémiai vagy molekuláris technikát használhat az alkalmazandó nemzetközi szabványokkal összhangban.”

                  E. RÉSZ

               A 2002/57/EK irányelv I. mellékletének módosítása

            A 2002/57/EK irányelv I. melléklete a következő 3a. ponttal egészül ki a 3. és a 4. pont között:

                        „3a.

                        Abban az esetben, ha az 1. és a 3. pont végrehajtását követően továbbra is kétségek merülnek fel a vetőmag fajtaazonosságát illetően, a minősítő hatóság a fajtaazonosság vizsgálatához nemzetközileg elismert és reprodukálható biokémiai vagy molekuláris technikát használhat az alkalmazandó nemzetközi szabványokkal összhangban.”


title: Az Európai Parlament és a Tanács (EU) 2022/211 irányelve (2022. február 16.) a 2002/465/IB tanácsi kerethatározatnak a személyes adatok védelmére vonatkozó uniós szabályokhoz való hozzáigazítása tekintetében történő módosításáról

text:
                  2022.2.18.

                  HU

                  Az Európai Unió Hivatalos Lapja

                  L 37/1

         AZ EURÓPAI PARLAMENT ÉS A TANÁCS (EU) 2022/211 IRÁNYELVE
         (2022. február 16.)
         a 2002/465/IB tanácsi kerethatározatnak a személyes adatok védelmére vonatkozó uniós szabályokhoz való hozzáigazítása tekintetében történő módosításáról
         AZ EURÓPAI PARLAMENT ÉS AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 16. cikke (2) bekezdésére,
         tekintettel az Európai Bizottság javaslatára,
         a jogalkotási aktus tervezete nemzeti parlamenteknek való megküldését követően,
         rendes jogalkotási eljárás keretében (1),
         mivel:

                     (1)

                     Az (EU) 2016/680 európai parlamenti és tanácsi irányelv (2) 62. cikkének (6) bekezdése értelmében a Bizottság felülvizsgálja az illetékes hatóságok által az említett irányelv 1. cikkének (1) bekezdésében meghatározott célokból végzett adatkezelést szabályozó, az említett irányelvtől eltérő, az Unió által elfogadott jogi aktusokat. Az említett felülvizsgálat célja annak megvizsgálása, hogy szükséges-e az említett jogi aktusokat az említett irányelvhez igazítani, valamint adott esetben az a célból való módosításukra irányuló szükséges javaslatok megtétele, hogy az említett irányelv hatályán belül biztosított legyen a személyes adatok védelmének következetes megközelítése. E felülvizsgálat eredményeként a 2002/465/IB tanácsi kerethatározat (3) a módosítandó jogi aktusok egyikeként került beazonosításra.

                     (2)

                     A személyes adatoknak a 2002/465/IB kerethatározat és az annak végrehajtása céljából elfogadott nemzeti jogszabályok szerinti kezelése a releváns információk kezelését, cseréjét és későbbi felhasználását foglalja magában az Európai Unió működéséről szóló szerződés (EUMSZ) 82. cikkében meghatározott célokból. A következetesség és a személyes adatok hatékony védelme érdekében a személyes adatok 2002/465/IB kerethatározat alapján történő kezelésének meg kell felelnie az (EU) 2016/680 irányelvnek. Lehetővé kell tenni, hogy a közös nyomozócsoport által jogszerűen megszerzett információkban szereplő személyes adatok kizárólag az (EU) 2016/680 irányelvben meghatározott feltételekkel összhangban legyenek kezelhetők a csoport létrehozásának céljától eltérő célokból, például későbbi büntető vagy kapcsolódó közigazgatási vagy polgári eljárások vagy parlamenti ellenőrzés céljából. Az ilyen személyes adatkezelést kizárólag az (EU) 2016/680 irányelvben megállapított feltételekkel összhangban lehet végezni, ideértve azt is, hogy ezen adatkezelést az uniós vagy tagállami joggal összhangban végezzék és az az adatkezelés céljához mérten szükséges és arányos legyen.

                     (3)

                     Az Európai Unióról szóló szerződéshez (EUSZ) és EUMSZ-hez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyv 6a. cikkével összhangban a 2002/465/IB kerethatározat Írországra kötelező, ezért részt vesz ennek az irányelvnek az elfogadásában.

                     (4)

                     Az EUSZ-hez és az EUMSZ-hez csatolt, Dánia helyzetéről szóló 22. jegyzőkönyv 1., 2. és 2a. cikkével összhangban Dánia nem vesz részt ennek az irányelvnek az elfogadásában, az rá nézve nem kötelező és nem alkalmazandó.

                     (5)

                     Az európai adatvédelmi biztossal az (EU) 2018/1725 európai parlamenti és tanácsi rendelet (4) 42. cikkének (1) bekezdésével összhangban konzultációra került sor, és a biztos 2021. március 10-én véleményt nyilvánított.

                     (6)

                     A 2002/465/IB kerethatározatot ezért ennek megfelelően módosítani kell,

               ELFOGADTA EZT AZ IRÁNYELVET:

            1. cikk
            A 2002/465/IB kerethatározat módosítása
            A 2002/465/IB kerethatározat 1. cikkének (10) bekezdése a következő albekezdéssel egészül ki:

               „Amennyiben az első albekezdés b), c) és d) pontjában említett célokból felhasznált információk személyes adatokat tartalmaznak, azok kizárólag az (EU) 2016/680 európai parlamenti és tanácsi irányelvvel (*) és különösen annak 4. cikke (2) bekezdésével, valamint 9. cikke (1) és (3) bekezdésével összhangban kezelhetők.

            2. cikk
            Átültetés

               (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2023. március 11-ig megfeleljenek. Erről haladéktalanul tájékoztatják a Bizottságot.
               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)   A tagállamok közlik a Bizottsággal nemzeti joguk azon rendelkezéseinek szövegét, amelyeket az ezen irányelv által szabályozott területen fogadnak el.

            3. cikk
            Hatálybalépés
            Ez az irányelv az Európai Unió Hivatalos Lapjában való kihirdetését követő huszadik napon lép hatályba.

            4. cikk
            Címzettek
            Ennek az irányelvnek a Szerződéseknek megfelelően a tagállamok a címzettjei.

            Kelt Strasbourgban, 2022. február 16-án.

                  az Európai Parlament részéről

                  az elnök

               R. METSOLA

                  a Tanács részéről

                  az elnök

               C. BEAUNE

            (1)  Az Európai Parlament 2021. december 14-i álláspontja (a Hivatalos Lapban még nem tették közzé) és a Tanács 2022. január 25-i határozata.

            (2)  Az Európai Parlament és a Tanács (EU) 2016/680 irányelve (2016. április 27.) a személyes adatoknak az illetékes hatóságok által a bűncselekmények megelőzése, nyomozása, felderítése, a vádeljárás lefolytatása vagy büntetőjogi szankciók végrehajtása céljából végzett kezelése tekintetében a természetes személyek védelméről és az ilyen adatok szabad áramlásáról, valamint a 2008/977/IB tanácsi kerethatározat hatályon kívül helyezéséről (HL L 119., 2016.5.4., 89. o.).

            (3)  A Tanács 2002/465/IB kerethatározata (2002. június 13.) a közös nyomozócsoportokról (HL L 162., 2002.6.20., 1. o.).

            (4)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).


title: A Tanács (EU) 2020/2020 irányelve (2020. december 7.) a 2006/112/EK tanácsi irányelvnek a Covid19-oltóanyagokra és -in vitro diagnosztikai orvostechnikai eszközökre alkalmazandó hozzáadottérték-adóval kapcsolatban, a Covid19-világjárványra válaszul hozott ideiglenes intézkedések tekintetében történő módosításáról

text:
                  2020.12.11.

                  HU

                  Az Európai Unió Hivatalos Lapja

                  L 419/1

         A TANÁCS (EU) 2020/2020 IRÁNYELVE
         (2020. december 7.)
         a 2006/112/EK tanácsi irányelvnek a Covid19-oltóanyagokra és -in vitro diagnosztikai orvostechnikai eszközökre alkalmazandó hozzáadottérték-adóval kapcsolatban, a Covid19-világjárványra válaszul hozott ideiglenes intézkedések tekintetében történő módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 113. cikkére,
         tekintettel az Európai Bizottság javaslatára,
         a jogalkotási aktus tervezetének a nemzeti parlamenteknek való megküldését követően,
         tekintettel az Európai Parlament véleményére (1),
         tekintettel az Európai Gazdasági és Szociális Bizottság véleményére (2),
         különleges jogalkotási eljárás keretében,
         mivel:

                     (1)

                     Az Egészségügyi Világszervezet (WHO) 2020. január 30-án a Covid19-járványt nemzetközi horderejű közegészségügyi szükséghelyzetnek nyilvánította, és 2020. március 11-én világjárványnak minősítette.

                     (2)

                     Az Unió egyesítette erőit a WHO-val és a globális szereplők egy csoportjával a világjárvány leküzdésére irányuló, precedens nélküli, globális szolidaritási erőfeszítés keretében. Ezen erőfeszítés célja, hogy támogassa a Covid19-járvány ellenőrzéséhez és leküzdéséhez szükséges, in vitro diagnosztikai orvostechnikai eszközök, kezelések és oltóanyagok fejlesztését és méltányos elosztását.

                     (3)

                     Tekintettel arra, hogy a tagállamokban riasztó mértékben nő a Covid19-esetek száma, 2020. június 17-i közleményében a Bizottság a Covid19-oltóanyagokkal kapcsolatos uniós stratégiára tett javaslatot. Ezen stratégia célja felgyorsítani a vírus elleni oltóanyagok fejlesztését, gyártását és terjesztését az Unióban élő személyek védelmének segítése érdekében. Míg egy Covid19 elleni hatékony és biztonságos oltóanyag jelenti a világjárványra a legvalószínűbb állandó megoldást, a tesztelés elengedhetetlen a világjárvány megfékezéséhez.

                     (4)

                     A hozzáadottérték-adó (héa) terén a Bizottság kivételes intézkedéseket hozott a világjárvány áldozatainak segítése érdekében. 2020. április 3-án a Bizottság elfogadta az (EU) 2020/491 határozatot (3), amely lehetővé teszi a tagállamok számára, hogy ideiglenesen mentességet biztosítsanak a héa és a behozatali vámok alól a Covid19-járvány hatásaival szembeni fellépéshez szükséges létfontosságú áruk tekintetében, beleértve a Covid19-in vitro diagnosztikai orvostechnikai eszközöket. Az említett határozat azonban csak az importra vonatkozik, a Közösségen belüli vagy a tagállami értékesítésekre nem.

                     (5)

                     A 2006/112/EK tanácsi irányelv (4) olyan eszközöket tartalmaz, amelyek lehetővé teszik a tagállamok számára, hogy részben enyhítsék a Covid19-oltás és -tesztelés költségeit, nevezetesen a kórházi és orvosi ellátásra vonatkozó, levonási jog nélküli héamentességen és az oltóanyagokra alkalmazható, kedvezményes héamértéken keresztül. Az említett irányelv azonban nem teszi lehetővé a tagállamok számára, hogy kedvezményes héamértéket alkalmazzanak a Covid19-in vitro diagnosztikai orvostechnikai készülékek értékesítésére vagy az ilyen készülékekhez szorosan kapcsolódó szolgáltatások nyújtására vonatkozóan. Azt sem teszi lehetővé a tagállamok számára, hogy az előzetesen felszámított héa levonásának jogával héamentességet biztosítsanak a Covid19-oltóanyagok és -in vitro diagnosztikai orvostechnikai eszközök értékesítése vagy az ilyen oltóanyagokhoz és eszközökhöz szorosan kapcsolódó szolgáltatások nyújtása tekintetében.

                     (6)

                     2018-ban a Bizottság javaslatot nyújtott be a 2006/112/EK irányelvnek a héa-mértékek tekintetében történő módosításáról (a továbbiakban: a 2018. évi javaslat). Ha azt a Tanács elfogadja, többek között lehetővé tenné a tagállamok számára, hogy bizonyos feltételek mellett kedvezményes héamértéket alkalmazzanak a Covid19-in vitro diagnosztikai orvostechnikai eszközök értékesítésére, valamint az ilyen eszközökhöz szorosan kapcsolódó szolgáltatások nyújtására vonatkozóan. Ezen felül, a 2018. évi javaslat lehetővé tenné a tagállamok számára, hogy bizonyos feltételek mellett az előzetesen felszámított héa levonásának jogával héamentességet biztosítsanak a Covid19-oltóanyagok és -in vitro diagnosztikai orvostechnikai eszközök értékesítésére, valamint az ilyen oltóanyagokhoz és eszközökhöz szorosan kapcsolódó szolgáltatások nyújtására vonatkozóan. A 2018. évi javaslat abban az esetben tenné lehetővé a tagállamok számára, hogy alkalmazzák az említett adómértékeket, ha az ilyen termékértékesítés vagy szolgáltatásnyújtás előnyeiből csak a végfogyasztók részesülnek, és ha az közérdekű célt szolgál.

                     (7)

                     Mindazonáltal, mivel a 2018. évi javaslat Tanács általi elfogadása továbbra is folyamatban van, szükséges azonnali intézkedést hozni a 2006/112/EK irányelvnek a Covid19-járvány által előidézett, kivételes körülményekhez történő hozzáigazítása érdekében. Az ilyen intézkedés célja biztosítani, hogy a Covid19-oltóanyagok és -in vitro diagnosztikai orvostechnikai eszközök értékesítése, valamint az ilyen oltóanyagokhoz és eszközökhöz szorosan kapcsolódó szolgáltatások nyújtása a lehető leghamarabb megfizethetőbbé váljon az Unióban.

                     (8)

                     Ennek érdekében lehetővé kell tenni a tagállamok számára, hogy kedvezményes héamértéket alkalmazzanak a Covid19-in vitro diagnosztikai orvostechnikai eszközök értékesítésére és az ilyen eszközökhöz szorosan kapcsolódó szolgáltatások nyújtására vonatkozóan, vagy az előzetesen felszámított héa levonásának jogával héamentességet biztosítsanak a Bizottság vagy az általuk ilyenként jóváhagyott Covid19-oltóanyagok és -in vitro diagnosztikai orvostechnikai eszközök értékesítése, valamint az ilyen oltóanyagokhoz és eszközökhöz szorosan kapcsolódó szolgáltatások nyújtása tekintetében.

                     (9)

                     Időben korlátozni kell azt a lehetőséget, hogy kedvezményes héamértéket alkalmazzanak a Covid19-in vitro diagnosztikai orvostechnikai eszközök értékesítésére és az ilyen eszközökhöz szorosan kapcsolódó szolgáltatások nyújtására vonatkozóan, vagy az előzetesen felszámított héa levonásának jogával héamentességet biztosítsanak a Covid19-oltóanyagok és -in vitro diagnosztikai orvostechnikai eszközök értékesítése, valamint az ilyen oltóanyagokhoz és eszközökhöz szorosan kapcsolódó szolgáltatások nyújtása tekintetében. Ezt a lehetőséget csak a Covid19-világjárvány által előidézett, kivételes körülmények időtartamára lehet engedélyezni. E kivételes körülmények időtartamának bizonytalansága miatt az ilyen termékértékesítésekre vagy szolgáltatásnyújtásokra vonatkozóan a kedvezményes héamérték alkalmazásának vagy az előzetesen felszámított héa levonásának jogával járó héamentesség biztosításának a lehetősége 2022. december 31-ig állhat fenn. Ezen időszak lejárta előtt felül kell vizsgálni a kedvezmény alkalmazásának vagy a mentesség biztosításának a lehetőségét a világjárvány helyzetének fényében, és szükség esetén lehetővé kell tenni az említett időszak meghosszabbítását. Ha elfogadnák a 2018. évi javaslatot, és az alkalmazandóvá válna az említett időszak lejárta előtt, a 2006/112/EK irányelvnek a Covid19-világjárványhoz történő hozzáigazítását célzó, ezen ideiglenes intézkedések többé nem töltenék be a céljukat.

                     (10)

                     Mivel ezen irányelv célját – a Covid19-oltóanyagok és -in vitro diagnosztikai orvostechnikai eszközök értékesítéséhez, valamint az ilyen oltóanyagokhoz és eszközökhöz szorosan kapcsolódó szolgáltatások nyújtásához a lehető leghamarabb megfizethetőbb hozzáférés Unión belüli biztosítását – a tagállamok nem tudják kielégítően megvalósítani, de a fellépés léptéke és hatásai miatt ez a cél uniós szinten jobban megvalósítható, az Unió intézkedéseket fogadhat el az Európai Unióról szóló szerződés 5. cikkében foglalt szubszidiaritás elvének megfelelően. Az e cikkben meghatározott arányosság elvének megfelelően ez az irányelv nem lépi túl az e cél eléréséhez szükséges mértéket.

                     (11)

                     A 2006/112/EK irányelvet ezért ennek megfelelően módosítani kell.

                     (12)

                     Tekintettel a Covid19-világjárványra és az azzal összefüggő közegészségügyi válság kezelésének sürgősségére, helyénvalónak volt tekinthető kivételt biztosítani a nemzeti parlamenteknek az Unióban betöltött szerepéről szóló, az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt 1. jegyzőkönyv 4. cikkében említett nyolchetes időszak alól.

                     (13)

                     Tekintettel a COVID-19-világjárvánnyal kapcsolatos helyzet sürgősségére, ezen irányelvnek az Európai Unió Hivatalos Lapjában való kihirdetését követő napon kell hatályba lépnie,

               ELFOGADTA EZT AZ IRÁNYELVET:

            1. cikk
            A 2006/112/EK irányelv a következő cikkel egészül ki:

                  „129a. cikk

                     (1)   A tagállamok a következő intézkedések valamelyikét hozhatják:

                                 a)

                                 kedvezményes adómérték alkalmazása a Covid19-in vitro diagnosztikai orvostechnikai eszközök értékesítésére és az ezen eszközökhöz szorosan kapcsolódó szolgáltatások nyújtására vonatkozóan;

                                 b)

                                 az előzetesen felszámított héa levonásának jogával héamentesség biztosítása a Covid19-in vitro diagnosztikai orvostechnikai eszközök értékesítése és az ezen eszközökhöz szorosan kapcsolódó szolgáltatások nyújtása tekintetében.

                           Csak azon Covid19-in vitro diagnosztikai orvostechnikai eszközökre alkalmazhatók az első albekezdésben foglalt intézkedések, amelyek megfelelnek a 98/79/EK európai parlamenti és tanácsi irányelvben (*) vagy az (EU) 2017/746 európai parlamenti és tanácsi rendeletben (**) és az egyéb alkalmazandó uniós jogszabályokban meghatározott irányadó követelményeknek.

                     (2)   A tagállamok az előzetesen felszámított héa levonásának jogával héamentességet biztosíthatnak a Covid19-oltóanyagok értékesítése és az ezen oltóanyagokhoz szorosan kapcsolódó szolgáltatások nyújtása tekintetében.
                     Csak a Bizottság vagy a tagállamok által engedélyezett Covid19-oltóanyagokra alkalmazható az első albekezdésben foglalt mentesség.

                     (3)   E cikk 2022. december 31-ig alkalmazandó.

            2. cikk

               (1)   Amennyiben a tagállamok úgy határoznak, hogy az 1. cikkben említett kedvezményes adómértéket alkalmaznak vagy mentességet biztosítanak, azon törvényeknek, rendeleteknek és közigazgatási rendelkezéseknek, amelyeket a tagállamok elfogadnak és kihirdetnek, és amelyek az ezen irányelvnek való megfeleléshez szükségesek, tartalmazniuk kell egy hivatkozást ezen irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)   A tagállamok az elfogadásuktól számított két hónapon belül közlik a Bizottsággal a nemzeti jog azon főbb rendelkezéseinek szövegét, amelyeket az ezen irányelv által szabályozott területen fogadnak el.

            3. cikk
            Ez az irányelv az Európai Unió Hivatalos Lapjában való kihirdetését követő napon lép hatályba.

            4. cikk
            Ennek az irányelvnek a tagállamok a címzettjei.

            Kelt Brüsszelben, 2020. december 7-én.

                  a Tanács részéről

                  az elnök

               M. ROTH

            (1)  2020. november 26-i vélemény (a Hivatalos Lapban még nem tették közzé).

            (2)  2020. december 2-i vélemény (a Hivatalos Lapban még nem tették közzé)

            (3)  A Bizottság (EU) 2020/491 határozata (2020. április 3.) a 2020-as Covid19-járvány hatásaival szembeni fellépéshez szükséges áruk behozatalivám- és hozzáadottértékadó-mentességéről (HL L 103. I., 2020.4.3., 1. o.).

            (4)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).


title: A Bizottság (EU) 2020/2088 irányelve (2020. december 11.) a 2009/48/EK európai parlamenti és tanácsi irányelv II. mellékletének az allergén illatanyagok játékokban való jelenlétének jelölése tekintetében történő módosításáról (EGT-vonatkozású szöveg)

text:
                  2020.12.15.

                  HU

                  Az Európai Unió Hivatalos Lapja

                  L 423/53

         A BIZOTTSÁG (EU) 2020/2088 IRÁNYELVE
         (2020. december 11.)
         a 2009/48/EK európai parlamenti és tanácsi irányelv II. mellékletének az allergén illatanyagok játékokban való jelenlétének jelölése tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a játékok biztonságáról szóló, 2009. június 18-i 2009/48/EK európai parlamenti és tanácsi irányelvre (1) és különösen annak 46. cikke (1) bekezdése első albekezdésének b) pontjára,
         mivel:

                     (1)

                     A 2009/48/EK irányelv 11 allergén illatanyag vonatkozásában általános kötelezettségként előírja, hogy a játékon, a játékhoz rögzített címkén, a csomagoláson vagy a játékhoz mellékelt tájékoztatón fel kell tüntetni az illatanyag nevét, ha a játék azt 100 mg/kg-ot meghaladó koncentrációban tartalmazza. A szóban forgó allergén illatanyagokat az említett irányelv II. melléklete III. része 11. pontjának harmadik bekezdésében található táblázat sorolja fel.

                     (2)

                     A fogyasztók biztonságával foglalkozó tudományos bizottság (FBTB), amely független kockázatértékelő testületként segíti a Bizottságnak a kozmetikai termékek területén folytatott munkáját, 2012. június 26–27-i ülésén elfogadott véleményében (2) megállapította, hogy az illatanyagok által kiváltott kontaktallergia gyakori, jelentős és releváns probléma Európában, valamint hogy az illatanyagokkal szembeni expozíció egyéb fogyasztási cikkek, például játékok használatából ered. Az FBTB azt is megjegyezte, hogy az elmúlt években elterjedt gyakorlattá vált az illatanyagok különféle fogyasztási cikkekhez – például gyermekjátékokhoz – történő hozzáadása, ami jelentős mértékben hozzájárulhat a fogyasztók illatanyagokkal szembeni dermális expozíciójához. Az FBTB leszögezte továbbá, hogy a fogyasztók illatanyagokkal szembeni expozíciója a kozmetikai termékek, az egyéb fogyasztási cikkek és a gyógyszerek széles skálájára, valamint a foglalkozási expozícióra vezethető vissza, és ezen expozíciók mindegyike jelentőséggel bír a kontaktallergia szempontjából, ugyanis nem az expozíció forrása a meghatározó tényező, hanem az egységnyi területre jutó kumulatív dózis. A véleményben található 13-1. táblázat felsorol számos olyan anyagot, amelyről megállapítást nyert, hogy kontaktallergiát vált ki emberekben.

                     (3)

                     A Dániai Környezetvédelmi Ügynökség gyermekeknek szánt termékekben található allergén anyagokkal foglalkozó felmérése (3) allergén illatanyagok jelenlétét mutatta ki játékokban, nevezetesen modellező agyagokban, ragacsokban (slime-okban), babában, játékmackóban és gumiszalagokban.

                     (4)

                     A játékok biztonságával foglalkozó szakértői csoport tanácsokkal látja el a Bizottságot a játékok biztonságával kapcsolatos jogalkotási javaslatok és szakpolitikai kezdeményezések kidolgozása során. A szakértői csoport játékokban található vegyi anyagokkal foglalkozó munkacsoportjának (a továbbiakban: a vegyi anyagokkal foglalkozó alcsoport) feladata a játékokban felhasználható vegyi anyagokkal kapcsolatos szaktanácsadás.

                     (5)

                     A játékok biztonságával foglalkozó szakértői csoport 2019. szeptember 13-i ülésén (4) emlékeztetett arra, hogy egy allergén anyag – akár kozmetikai termékben található, akár játékban – minden körülmények között allergén. Az anyag úgynevezett lényegi tulajdonságát nem befolyásolja az anyag felhasználása, vagyis e tulajdonság attól függetlenül érvényesül, hogy az allergén anyagot kozmetikai termékekben használják-e vagy játékokban. Következésképpen a szakértői csoport arra a véleményre jutott, hogy a kozmetikai termékekben kockázatot jelentő allergén anyagok a játékokban is kockázatot jelenthetnek. Ezért hangsúlyozta, hogy a játékokban található allergén illatanyagok szabályozása során megfelelő figyelmet kell fordítani az FBTB és elődbizottságai által a kozmetikai termékekben található allergén illatanyagokkal kapcsolatban megfogalmazott véleményekre.

                     (6)

                     A vegyi anyagokkal foglalkozó alcsoport 2018. május 3-i ülésén (5) az alcsoport tagjainak többsége arra a következtetésre jutott, hogy az FBTB 2012. június 26–27-i ülésén elfogadott vélemény 13-1. táblázatában felsorolt azon anyagokat, amelyekről megállapítást nyert, hogy kontaktallergiát váltanak ki emberekben, fel kell venni a 2009/48/EK irányelv II. melléklete III. része 11. pontjának harmadik bekezdésében található táblázatban felsorolt azon allergén illatanyagok közé, amelyek jelenlétét kötelező jelölni a játékon, a játékhoz rögzített címkén, a csomagoláson vagy a játékhoz mellékelt tájékoztatón.

                     (7)

                     A játékok biztonságával foglalkozó szakértői csoport 2019. szeptember 13-án megerősítette a vegyi anyagokkal foglalkozó alcsoport következtetéseit.

                     (8)

                     A játékok biztonságával foglalkozó szakértői csoport 2019. szeptember 13-i ülésén megállapította, hogy a 2009/48/EK irányelv II. melléklete III. része 11. pontjának harmadik bekezdésében szereplő táblázatban a citronellolra (CAS-szám: 106-22-9) vonatkozó (4) bejegyzés csak a citronellol két enantiomer formájának keverékére utal. A szakértői csoport szerint azonban a jelöléssel kapcsolatos követelményeknek az FBTB 2012. június 26–27-i ülésén elfogadott vélemény 13-1. táblázatában 1117-61-9 és 7540-51-4 CAS-számmal megjelölt két külön enantiomer formára is ki kell terjedniük.

                     (9)

                     Az FBTB 2012. június 26–27-i ülésén elfogadott vélemény és a játékok biztonságával foglalkozó szakértői csoport 2019. szeptember 13-i ajánlása alapján indokolt előírni, hogy az FBTB 2012. június 26–27-i ülésén elfogadott véleményben szereplő 13-1. táblázatban felsorolt allergén illatanyagokra játékokban való jelenlétük esetén kötelező legyen alkalmazni a jelölési követelményeket. Ezért azokat az illatanyagokat, amelyek még nem tartoznak a 2009/48/EK irányelvben előírt tilalom vagy jelölési követelmények hatálya alá, bele kell foglalni az említett irányelv II. melléklete III. része 11. pontjának harmadik bekezdésében található táblázatba.

                     (10)

                     A 2009/48/EK irányelvet ezért ennek megfelelően módosítani kell.

                     (11)

                     Az ezen irányelvben előírt intézkedések összhangban vannak a 2009/48/EK irányelv 47. cikkének (1) bekezdése alapján létrehozott bizottság véleményével,

               ELFOGADTA EZT AZ IRÁNYELVET:

            1. cikk
            A 2009/48/EK irányelv II. melléklete ezen irányelv mellékletének megfelelően módosul.

            2. cikk

               (1)   A tagállamok legkésőbb 2022. július 4-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
               A tagállamok ezeket a rendelkezéseket 2022. július 5-től alkalmazzák.
               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

            3. cikk
            Ez az irányelv az Európai Unió Hivatalos Lapjában való kihirdetését követő huszadik napon lép hatályba.

            4. cikk
            Ennek az irányelvnek a tagállamok a címzettjei.

            Kelt Brüsszelben, 2020. december 11-én.

                  a Bizottság részéről

                  az elnök

               Ursula VON DER LEYEN

            (1)  HL L 170., 2009.6.30., 1. o.

            (2)  SCCS Opinion on Fragrance allergens in cosmetic products (A fogyasztók biztonságával foglalkozó tudományos bizottság (FTBT) véleménye a kozmetikai termékekben található allergén illatanyagokról), 2012. június 26–27. (SCCS/1459/11).http://ec.europa.eu/health/scientific_committees/consumer_safety/docs/sccs_o_102.pdf

            (3)  Dánia Környezetvédelmi és Élelmiszerügyi Minisztériuma – Környezetvédelmi Ügynökség. Survey of allergenic substances in products targeted children – toys and cosmetic products. (Egyes, gyermekeknek szánt termékekben – játékokban és kozmetikai termékekben – található allergén anyagok vizsgálata.) Survey of Chemical Substances in Consumer Products No. 148 (A fogyasztási cikkekben előforduló vegyi anyagok vizsgálata, 148. sz.), 2016.
         https://www2.mst.dk/Udgiv/publications/2016/08/978-87-93529-00-7.pdf

            (4)  A játékok biztonságával foglalkozó szakértői csoport 2019. szeptember 13-i ülésének jegyzőkönyve.https://ec.europa.eu/transparency/regexpert/index.cfm?do=groupDetail.groupMeeting&meetingId=17996

            (5)  A játékok biztonságával foglalkozó szakértői csoport vegyi anyagokkal foglalkozó alcsoportjának 2018. május 3-i üléséről készült jegyzőkönyv.https://ec.europa.eu/transparency/regexpert/index.cfm?do=groupDetail.groupMeetingDoc&docid=19025.

            MELLÉKLET
            A II. melléklet III. része 11. pontjának harmadik bekezdésében található táblázat a következőképpen módosul:

                        1.

                        a (4) bejegyzés helyébe a következő szöveg lép:

                                    Szám

                                    Allergén illatanyag neve

                                    CAS-szám

                                    „(4)

                                    citronellol

                                    106-22-9; 1117-61-9; 7540-51-4”;

                        2.

                        a táblázat a következő bejegyzésekkel egészül ki:

                                    Szám

                                    Allergén illatanyag neve

                                    CAS-szám

                                    „(12)

                                    acetil-cedrén

                                    32388-55-9

                                    (13)

                                    amil-szalicilát

                                    2050-08-0

                                    (14)

                                    transz-anetol

                                    4180-23-8

                                    (15)

                                    benzaldehid

                                    100-52-7

                                    (16)

                                    kámfor

                                    76-22-2; 464-49-3

                                    (17)

                                    karvon

                                    99-49-0; 6485-40-1; 2244-16-8

                                    (18)

                                    béta-kariofillén (ox.)

                                    87-44-5

                                    (19)

                                    rózsa-keton-4 (damaszkenon)

                                    23696-85-7

                                    (20)

                                    alfa-damaszkon (TMCHB)

                                    43052-87-5; 23726-94-5

                                    (21)

                                    cisz-béta-damaszkon

                                    23726-92-3

                                    (22)

                                    delta-damaszkon

                                    57378-68-4

                                    (23)

                                    dimetilbenzil-karbinil-acetát (DMBCA)

                                    151-05-3

                                    (24)

                                    hexadekán-lakton

                                    109-29-5

                                    (25)

                                    hexametil-indán-pirán

                                    1222-05-5

                                    (26)

                                    (DL)-limonén

                                    138-86-3

                                    (27)

                                    linalil-acetát

                                    115-95-7

                                    (28)

                                    mentol

                                    1490-04-6; 89-78-1; 2216-51-5

                                    (29)

                                    metil-szalicilát

                                    119-36-8

                                    (30)

                                    3-metil-5-(2,2,3-trimetil-3-ciklopentén-1-il)pent-4-én-2-ol

                                    67801-20-1

                                    (31)

                                    alfa-pinén

                                    80-56-8

                                    (32)

                                    béta-pinén

                                    127-91-3

                                    (33)

                                    propilidén-ftalid

                                    17369-59-4

                                    (34)

                                    szalicilaldehid

                                    90-02-8

                                    (35)

                                    alfa-szantalol

                                    115-71-9

                                    (36)

                                    béta-szantalol

                                    77-42-9

                                    (37)

                                    szklareol

                                    515-03-7

                                    (38)

                                    alfa-terpineol

                                    10482-56-1; 98-55-5

                                    (39)

                                    terpineol (izomerek keveréke)

                                    8000-41-7

                                    (40)

                                    terpinolén

                                    586-62-9

                                    (41)

                                    tetrametil-acetil-oktahidro-naftalinok

                                    54464-57-2; 54464-59-4; 68155-66-8; 68155-67-9

                                    (42)

                                    trimetil-benzol-propanol (majantol)

                                    103694-68-4

                                    (43)

                                    vanillin

                                    121-33-5

                                    (44)

                                    Cananga odorata és ylang-ylang olaj

                                    83863-30-3; 8006-81-3

                                    (45)

                                    a Cedrus atlantica kérgéből nyert olaj

                                    92201-55-3; 8000-27-9

                                    (46)

                                    a Cinnamomum cassia leveléből nyert olaj

                                    8007-80-5

                                    (47)

                                    a Cinnamomum zeylanicum kérgéből nyert olaj

                                    84649-98-9

                                    (48)

                                    a Citrus aurantium amara virágjából nyert olaj

                                    8016-38-4

                                    (49)

                                    a Citrus aurantium amara gyümölcsének héjából nyert olaj

                                    72968-50-4

                                    (50)

                                    a Citrus bergamia gyümölcsének héjából sajtolt olaj

                                    89957-91-5

                                    (51)

                                    a Citrus limonum gyümölcsének héjából sajtolt olaj

                                    84929-31-7

                                    (52)

                                    a Citrus sinensis (szinonima: Aurantium dulcis) héjából sajtolt olaj

                                    97766-30-8; 8028-48-6

                                    (53)

                                    a Cymbopogon citratus/schoenanthus növényből nyert olajok

                                    89998-14-1; 8007-02-01; 89998-16-3

                                    (54)

                                    az Eucalyptus spp. leveléből nyert olaj

                                    92502-70-0; 8000-48-4

                                    (55)

                                    az Eugenia caryophyllus leveléből/virágjából nyert olaj

                                    8000-34-8

                                    (56)

                                    Jasminum grandiflorum/officinale

                                    84776-64-7; 90045-94-6; 8022-96-6

                                    (57)

                                    Juniperus virginiana

                                    8000-27-9; 85085-41-2

                                    (58)

                                    a Laurus nobilis gyümölcséből nyert olaj

                                    8007-48-5

                                    (59)

                                    a Laurus nobilis leveléből nyert olaj

                                    8002-41-3

                                    (60)

                                    a Laurus nobilis magjából nyert olaj

                                    84603-73-6

                                    (61)

                                    Lavandula hybrida

                                    91722-69-9

                                    (62)

                                    Lavandula officinalis

                                    84776-65-8

                                    (63)

                                    Mentha piperita

                                    8006-90-4; 84082-70-2

                                    (64)

                                    Mentha spicata

                                    84696-51-5

                                    (65)

                                    Narcissus spp.

                                    több különböző, például a következő: 90064-25-8

                                    (66)

                                    Pelargonium graveolens

                                    90082-51-2; 8000-46-2

                                    (67)

                                    Pinus mugo

                                    90082-72-7

                                    (68)

                                    Pinus pumila

                                    97676-05-6

                                    (69)

                                    Pogostemon cablin

                                    8014-09-3; 84238-39-1

                                    (70)

                                    rózsavirágolaj (Rosa spp.)

                                    több különböző, például a következők: 8007-01-0, 93334-48-6, 84696-47-9, 84604-12-6, 90106-38-0, 84604-13-7, 92347-25-6

                                    (71)

                                    Santalum album

                                    84787-70-2; 8006-87-9

                                    (72)

                                    terpentin(olaj)

                                    8006-64-2; 9005-90-7; 8052-14-0”.


title: A Bizottság (EU) 2020/2089 irányelve (2020. december 11.) a 2009/48/EK európai parlamenti és tanácsi irányelv II. mellékletének az allergén illatanyagok játékokban való jelenlétének tilalma tekintetében történő módosításáról (EGT-vonatkozású szöveg)

text:
                  2020.12.15.

                  HU

                  Az Európai Unió Hivatalos Lapja

                  L 423/58

         A BIZOTTSÁG (EU) 2020/2089 IRÁNYELVE
         (2020. december 11.)
         a 2009/48/EK európai parlamenti és tanácsi irányelv II. mellékletének az allergén illatanyagok játékokban való jelenlétének tilalma tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a játékok biztonságáról szóló, 2009. június 18-i 2009/48/EK európai parlamenti és tanácsi irányelvre (1) és különösen annak 46. cikke (1) bekezdése első albekezdésének b) pontjára,
         mivel:

                     (1)

                     A 2009/48/EK irányelv a II. melléklete III. része 11. pontjának első bekezdésében szereplő táblázatban felsorolt 55 allergén illatanyag játékokban való jelenlétének általános tilalmát írja elő annak érdekében, hogy megvédje a gyermekeket a szóban forgó illatanyagok játékokban való használata miatt esetlegesen fellépő allergiáktól.

                     (2)

                     A fogyasztók biztonságával foglalkozó tudományos bizottság (FBTB), amely független kockázatértékelő testületként segíti a Bizottságnak a kozmetikai termékek területén folytatott munkáját, 2012. június 26–27-i ülésén elfogadott véleményében (2) megállapította, hogy az illatanyagok által kiváltott kontaktallergia gyakori, jelentős és releváns probléma Európában, valamint hogy az illatanyagokkal szembeni expozíció egyéb fogyasztási cikkek, például játékok használatából ered. Az FBTB azt is megjegyezte, hogy az elmúlt években elterjedt gyakorlattá vált az illatanyagok különféle fogyasztási cikkekhez – például gyermekjátékokhoz – történő hozzáadása, ami jelentős mértékben hozzájárulhat a fogyasztók illatanyagokkal szembeni dermális expozíciójához. Az FBTB leszögezte továbbá, hogy a fogyasztók illatanyagokkal szembeni expozíciója a kozmetikai termékek, az egyéb fogyasztási cikkek és a gyógyszerek széles skálájára, valamint a foglalkozási expozícióra vezethető vissza, és ezen expozíciók mindegyike jelentőséggel bír a kontaktallergia szempontjából, ugyanis nem az expozíció forrása a meghatározó tényező, hanem az egységnyi területre jutó kumulatív dózis.

                     (3)

                     A Dániai Környezetvédelmi Ügynökség gyermekeknek szánt termékekben található allergén anyagokkal foglalkozó felmérése (3) allergén illatanyagok jelenlétét mutatta ki játékokban, nevezetesen modellező agyagokban, ragacsokban (slime-okban), babában, játékmackóban és gumiszalagokban.

                     (4)

                     A játékok biztonságával foglalkozó szakértői csoport tanácsokkal látja el a Bizottságot a játékok biztonságával kapcsolatos jogalkotási javaslatok és szakpolitikai kezdeményezések kidolgozása során. A szakértői csoport játékokban található vegyi anyagokkal foglalkozó munkacsoportjának (a továbbiakban: a vegyi anyagokkal foglalkozó alcsoport) feladata a játékokban felhasználható vegyi anyagokkal kapcsolatos szaktanácsadás.

                     (5)

                     A játékok biztonságával foglalkozó szakértői csoport 2019. szeptember 13-i ülésén (4) emlékeztetett arra, hogy egy allergén anyag – akár kozmetikai termékben található, akár játékban – minden körülmények között allergén. Az anyag úgynevezett lényegi tulajdonságát nem befolyásolja az anyag felhasználása, vagyis e tulajdonság attól függetlenül érvényesül, hogy az allergén anyagot kozmetikai termékekben használják-e vagy játékokban. Következésképpen a szakértői csoport arra a véleményre jutott, hogy a kozmetikai termékekben kockázatot jelentő allergén anyagok a játékokban is kockázatot jelenthetnek. Ezért hangsúlyozta, hogy a játékokban található allergén illatanyagok szabályozása során megfelelő figyelmet kell fordítani az FBTB és elődbizottságai által a kozmetikai termékekben található allergén illatanyagokkal kapcsolatban megfogalmazott véleményekre.

                     (6)

                     A 2009/48/EK irányelv lehetőséget biztosít a Bizottságnak arra, hogy megtiltsa az allergén illatanyagok játékokban való használatát vagy kötelezővé tegye az ilyen anyagok jelenlétének a feltüntetését. A kozmetikai termékeket szabályozó 1223/2009/EK európai parlamenti és tanácsi rendelettel (5) ellentétben az említett irányelv nem teszi lehetővé a Bizottság számára, hogy maximális határértékeket állapítson meg az allergén illatanyagokra vonatkozóan.

                     (7)

                     2012. június 26–27-i ülésén elfogadott véleményében az FBTB arra a következtetésre jutott, hogy az atranolt, illetve klóratranolt tartalmazó kozmetikai termékek nem biztonságosak. Az FBTB ezzel megerősítette a fogyasztási cikkek tudományos bizottságának (FCTB) 2004. december 7-i véleményében (6) foglalt azon megállapítást, amely szerint az atranol és a klóratranol fogyasztási cikkekben való jelenlétét meg kell tiltani. A vegyi anyagokkal foglalkozó alcsoport ezért 2018. május 3-i ülésén (7) azt javasolta, hogy a Bizottság tiltsa meg az atranol és a klóratranol játékokban való használatát, és ennek érdekében egészítse ki ezen anyagokkal a 2009/48/EK irányelv II. melléklete III. része 11. pontjának első bekezdésében szereplő táblázatot.

                     (8)

                     Az FBTB elődje, a kozmetikai termékek és a fogyasztóknak szánt nem élelmiszer jellegű termékek tudományos bizottsága 1999. decemberi véleményében (8) a metil-heptin-karbonátot a kontaktallergénként kevésbé gyakran bejelentett illatanyagok közé sorolta be. Az említett vélemény alapján a metil-heptin-karbonátot felvették azon allergén illatanyagok közé, amelyeket a 2009/48/EK irányelv II. melléklete III. része 11. pontjának harmadik bekezdése alapján fel kell tüntetni a játékon, a játékhoz rögzített címkén, a csomagoláson vagy a játékhoz mellékelt tájékoztatón. 2001. szeptember 25-i véleményében (9) a kozmetikai termékek és fogyasztóknak szánt nem élelmiszer jellegű termékek tudományos bizottsága a kozmetikai késztermékek metil-heptin-karbonát-tartalmára egy legfeljebb 0,01 %-os ajánlott mértéket határozott meg.

                     (9)

                     Figyelembe véve a fentieket és különösen az FBTB véleményét, amelyben megállapította, hogy az atranolt vagy klóratranolt tartalmazó kozmetikai termékek nem biztonságosak, az FCTB véleményét, amely szerint meg kell tiltani az atranol és a klóratranol kozmetikai termékekben való jelenlétét, valamint a kozmetikai termékek és a fogyasztóknak szánt nem élelmiszer jellegű termékek tudományos bizottsága által kiadott azon véleményt, miszerint a metil-heptin-karbonát aránya kozmetikai termékben nem haladhatja meg a 0,01 %-ot, a játékok biztonságával foglalkozó szakértői csoport a 2019. szeptember 13-i ülésén az atranol, a klóratranol és a metil-heptin-karbonát játékokban való használatának megtiltását javasolta.

                     (10)

                     Az FBTB, az FCTB, valamint a kozmetikai termékek és a fogyasztóknak szánt nem élelmiszer jellegű termékek tudományos bizottsága által megfogalmazott vélemények, továbbá a játékok biztonságával foglalkozó szakértői csoport ajánlása alapján az atranol, a klóratranol és a metil-heptin-karbonát játékokban való használatát meg kell tiltani.

                     (11)

                     A 2009/48/EK irányelvet ezért ennek megfelelően módosítani kell.

                     (12)

                     Az ezen irányelvben előírt intézkedések összhangban vannak a 2009/48/EK irányelv 47. cikkének (1) bekezdése alapján létrehozott bizottság véleményével,

               ELFOGADTA EZT AZ IRÁNYELVET:

            1. cikk
            A 2009/48/EK irányelv II. melléklete ezen irányelv mellékletének megfelelően módosul.

            2. cikk

               (1)   A tagállamok legkésőbb 2022. július 4-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
               A tagállamok ezeket a rendelkezéseket 2022. július 5-től alkalmazzák.
               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

            3. cikk
            Ez az irányelv az Európai Unió Hivatalos Lapjában való kihirdetését követő huszadik napon lép hatályba.

            4. cikk
            Ennek az irányelvnek a tagállamok a címzettjei.

            Kelt Brüsszelben, 2020. december 11-én.

                  a Bizottság részéről

                  az elnök

               Ursula VON DER LEYEN

            (1)  HL L 170., 2009.6.30., 1. o.

            (2)  SCCS Opinion on Fragrance allergens in cosmetic products (A fogyasztók biztonságával foglalkozó tudományos bizottság (FTBT) véleménye a kozmetikai termékekben található allergén illatanyagokról), 2012. június 26–27. (SCCS/1459/11). http://ec.europa.eu/health/scientific_committees/consumer_safety/docs/sccs_o_102.pdf

            (3)  Dánia Környezetvédelmi és Élelmiszerügyi Minisztériuma – Környezetvédelmi Ügynökség. Survey of allergenic substances in products targeted children – toys and cosmetic products. (Egyes, gyermekeknek szánt termékekben – játékokban és kozmetikai termékekben – található allergén anyagok vizsgálata.) Survey of Chemical Substances in Consumer Products No. 148 (A fogyasztási cikkekben előforduló vegyi anyagok vizsgálata, 148. sz.), 2016.
         https://www2.mst.dk/Udgiv/publications/2016/08/978-87-93529-00-7.pdf

            (4)  A játékok biztonságával foglalkozó szakértői csoport 2019. szeptember 13-i ülésének jegyzőkönyve.
         https://ec.europa.eu/transparency/regexpert/index.cfm?do=groupDetail.groupMeeting&meetingId=17996

            (5)  Az Európai Parlament és a Tanács 1223/2009/EK rendelete (2009. november 30.) a kozmetikai termékekről (HL L 342., 2009.12.22., 59. o.).

            (6)  SCCP opinion on atranol and chloroatranol present in natural extracts (e.g. oak moss and tree moss extract) (Az FCTB véleménye a természetes kivonatokban [például a tölgyfamoha- és a famohakivonatban] jelen lévő atranolról és klóratranolról), 2004. december 7. (SCCP/00847/04).
         https://ec.europa.eu/health/ph_risk/committees/04_sccp/docs/sccp_o_006.pdf

            (7)  A játékok biztonságával foglalkozó szakértői csoport vegyi anyagokkal foglalkozó alcsoportjának 2018. május 3-i üléséről készült jegyzőkönyv.
         https://ec.europa.eu/transparency/regexpert/index.cfm?do=groupDetail.groupMeetingDoc&docid=19025

            (8)  Opinion concerning Fragrance Allergy in Consumers – A review of the problem. Analysis of the need for appropriate consumer information and identification of consumer allergens (Vélemény a fogyasztóknál jelentkező illatanyag-allergiáról – A probléma áttekintése. A fogyasztóknak nyújtott megfelelő tájékoztatás szükségességének elemzése és a fogyasztók szempontjából allergénnek minősülő anyagok azonosítása), 1999. december 8. (SCCNFP/0017/98 Final), 6b. táblázat, 23. o.
         https://ec.europa.eu/health/ph_risk/committees/sccp/documents/out98_en.pdf

            (9)  Opinion concerning An initial List of Perfumery Materials which must not form Part of Cosmetic Products except subject to the Restrictions and Conditions laid down (Vélemény azon illatszerek alapjegyzékéről, amelyeket kozmetikai termékek kizárólag az előírt korlátozások és feltételek mellett tartalmazhatnak), 2001. szeptember 25. (SCCNFP/0392/00 final), 8. o.
         https://ec.europa.eu/health/ph_risk/committees/sccp/documents/out150_en.pdf

            MELLÉKLET
            A II. melléklet III. részében a 11. pont a következőképpen módosul:

                        1.

                        Az első bekezdésben a táblázat a következő bejegyzésekkel egészül ki:

                                    Szám

                                    Allergén illatanyag neve

                                    CAS-szám

                                    „(56)

                                    atranol (2,6-dihidroxi-4-metil-benzaldehid)

                                    526-37-4

                                    (57)

                                    klóratranol (3-klór-2,6-dihidroxi-4-metil-benzaldehid)

                                    57074-21-2

                                    (58)

                                    metil-heptin-karbonát

                                    111-12-6”.

                        2.

                        A harmadik bekezdésben a (10) bejegyzést el kell hagyni a táblázatból.


title: A Bizottság (EU) 2021/415 végrehajtási irányelve (2021. március 8.) a 66/401/EGK és a 66/402/EGK tanácsi irányelvnek az egyes vetőmag- és gyomfajok taxonómiai csoportjainak és neveinek a tudományos és műszaki ismeretek fejlődéséhez való hozzáigazítása érdekében történő módosításáról (EGT-vonatkozású szöveg)

text:
                  2021.3.9.

                  HU

                  Az Európai Unió Hivatalos Lapja

                  L 81/65

         A BIZOTTSÁG (EU) 2021/415 VÉGREHAJTÁSI IRÁNYELVE
         (2021. március 8.)
         a 66/401/EGK és a 66/402/EGK tanácsi irányelvnek az egyes vetőmag- és gyomfajok taxonómiai csoportjainak és neveinek a tudományos és műszaki ismeretek fejlődéséhez való hozzáigazítása érdekében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre (1) és különösen annak 2. cikke (1a) bekezdésére és 21a. cikkére,
         tekintettel a gabonavetőmagok forgalmazásáról szóló, 1966. június 14-i 66/402/EGK tanácsi irányelvre (2) és különösen annak 2. cikke (1a) bekezdésére és 21a. cikkére,
         mivel:

                     (1)

                     A tudományos ismeretek fejlődésének fényében a keménylevelű csenkesz, a közönséges tarackbúza, a közönséges búza, a durum búza, a tönkölybúza, a cirok és a szudánifű botanikai neveit felülvizsgálták az algák, gombák és növények nemzetközi nómenklatúrájának szabályai alapján.

                     (2)

                     A keménylevelű csenkesz botanikai nevét azért vizsgálták felül, mert a növény Festuca trachyphylla (Hack.) Hack. nevét korábban tették közzé érvényesen, mint a Festuca trachyphylla (Hack.) Krajina nevet. A közönséges tarackbúza Elytrigia repens botanikai nevét nem tették közzé érvényesen. Ehelyett az Elymus repens került megállapításra e növényfaj hivatalos botanikai neveként.

                     (3)

                     A Triticum-fajok taxonómiájának genomikai és fejlődéselméleti megközelítései megerősítették, hogy a durum búza és a tönkölybúza, amelyeket korábban külön fajoknak tekintettek, valójában különböző fajok alfajai. A durum búza korábbi botanikai nevét (Triticum durum Desf.) ezért felülvizsgálták, az új név Triticum turgidum L. subsp. durum (Desf.) van Slageren lett. A tönkölybúza botanikai nevét (Triticum spelta L.) szintén felülvizsgálták, ennek új neve Triticum aestivum L. subsp. spelta (L.) Thell. lett. Mivel a tönkölybúza a közönséges búza alfajává vált, a korábban Triticum aestivum L. elnevezésű növényt Triticum aestivum L. subsp. aestivum névvel látták el az algák, gombák és növények nemzetközi nómenklatúrájának szabályai alapján.

                     (4)

                     A szudánifű előző botanikai nevét (Sorghum sudanense [Piper] Stapf) nem tették közzé érvényesen, és az algák, gombák és növények nemzetközi nómenklatúrájának szabályai alapján e növény érvényes botanikai neve Sorghum bicolor (L.) Moench subsp. drummondii (Steud.) de Wet ex Davidse lett. Mivel a szudánifű taxonómiai kategóriáját a cirok egyik alfajaként határozták meg, a cirok botanikai nevét (Sorghum bicolor [L.] Moench) felülvizsgálták az algák, gombák és növények nemzetközi nómenklatúrájának szabályai alapján, az új neve így Sorghum bicolor (L.) Moench subsp. bicolor lett.

                     (5)

                     Ennek megfelelően a 66/401/EGK és a 66/402/EGK irányelvet módosítani kell, hogy tükrözzék ezeket a változásokat.

                     (6)

                     Az ebben az irányelvben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT AZ IRÁNYELVET:

            1. cikk
            A 66/401/EGK irányelv módosításai
            A 66/401/EGK irányelv a következőképpen módosul:

                        1.

                        A 2. cikk (1) bekezdése A. szakaszának a) alpontjában a tizenhatodik fogalommeghatározás helyébe a következő szöveg lép:

                                       „Festuca trachyphylla (Hack.) Hack.

                                    Keménylevelű csenkesz”

                        2.

                        A II. melléklet ezen irányelv melléklete A. részének megfelelően módosul.

            2. cikk
            A 66/402/EGK irányelv módosításai
            A 66/402/EGK irányelv a következőképpen módosul:

                        1.

                        A 2. cikk (1) bekezdésének A. szakasza a következőképpen módosul:

                                    a)

                                    a nyolcadik fogalommeghatározás helyébe a következő szöveg lép:

                                                   „Sorghum bicolor (L.) Moench subsp. bicolor

                                                Cirok”

                                    b)

                                    a kilencedik fogalommeghatározás helyébe a következő szöveg lép:

                                                   „Sorghum bicolor (L.) Moench subsp. drummondii (Steud.) de Wet ex Davidse

                                                Szudánifű”

                                    c)

                                    a tizenegyedik fogalommeghatározás helyébe a következő szöveg lép:

                                                   „Triticum aestivum L. subsp. aestivum

                                                Közönséges búza”

                                    d)

                                    a tizenkettedik fogalommeghatározás helyébe a következő szöveg lép:

                                                   „Triticum turgidum L. subsp. durum (Desf.) van Slageren

                                                Durum búza”

                                    e)

                                    a tizenharmadik fogalommeghatározás helyébe a következő szöveg lép:

                                                   „Triticum aestivum L. subsp. spelta (L.) Thell.

                                                Tönkölybúza”

                                    f)

                                    a tizenötödik fogalommeghatározás helyébe a következő szöveg lép:

                                                   „Sorghum bicolor (L.) Moench subsp. bicolor x Sorghum bicolor (L.) Moench subsp. drummondii (Steud.) de Wet ex Davidse

                                                A Sorghum bicolor (L.) Moench subsp. bicolor és a Sorghum bicolor (L.) Moench subsp. drummondii (Steud.) de Wet ex Davidse keresztezéséből származó hibridek”

                        2.

                        Az I., II. és III. melléklet ezen irányelv mellékletének B. része szerint módosul.

            3. cikk
            Átültetés a nemzeti jogba

               (1)   A tagállamok legkésőbb 2022. január 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
               A tagállamok ezeket a rendelkezéseket 2022. február 1-jétől alkalmazzák.
               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

            4. cikk
            Hatálybalépés
            Ez az irányelv az Európai Unió Hivatalos Lapjában való kihirdetését követő huszadik napon lép hatályba.

            5. cikk
            Címzettek
            Ennek az irányelvnek a tagállamok a címzettjei.

            Kelt Brüsszelben, 2021. március 8-án.

                  a Bizottság részéről

                  az elnök

               Ursula VON DER LEYEN

            (1)  HL L 125., 1966.7.11., 2298. o.

            (2)  HL L 125., 1966.7.11., 2309. o.

            MELLÉKLET

               A. rész – A 66/401/EGK irányelv II. mellékletének módosításai

            Az I. szakasz 2. pontjának A. alpontjában a táblázat 7. oszlopának címsora és a II. szakasz 2. pontjának A. alpontjában a táblázat 5. oszlopának címsora helyébe a következő szöveg lép:

               „Elymus repens”.

               B. rész – A 66/402/EGK irányelv I., II. és III. mellékletének módosításai

                        1.

                        Az I. melléklet a következőképpen módosul:

                                    a)

                                    a 2. pontban a táblázat (*) lábjegyzete helyébe a következő szöveg lép:

                                                „(*)

                                                Azokon a területeken, ahol az S. halepense vagy az S. bicolor subsp. drummondii jelenléte különös keresztbeporzási problémát jelent, a következők alkalmazandók:

                                                            a)

                                                            a Sorghum bicolor subsp. bicolor vagy hibridjei elit vetőmagjának termesztésére szolgáló állományt bármely ilyen szennyező pollenforrástól legalább 800 m távolságra kell elhelyezni;

                                                            b)

                                                            a Sorghum bicolor subsp. bicolor vagy hibridjei minősített vetőmagjának termesztésére szolgáló állományt bármely ilyen szennyező pollenforrástól legalább 400 m távolságra kell elhelyezni.”;

                                    b)

                                    az 5. pont helyébe a következő szöveg lép:

                                                „5.

                                                Tanúsított vetőmag termesztésére való termény az Avena nuda, Avena sativa, Avena strigosa, Oryza sativa, Triticum aestivum subsp. aestivum, Triticum turgidum subsp. durum, Triticum aestivum subsp. spelta és az önbeporzó xTriticosecale hibridjeiből, valamint tanúsított vetőmag termesztésére való termény a Hordeum vulgare hibridjeiből a citoplazmás hímsterilitástól eltérő technikával.

                                                            a)

                                                            A terménynek meg kell felelnie a következő szabványoknak a nemkívánatos idegen beporzást eredményezhető, szomszédos pollenforrásoktól való távolság tekintetében:

                                                                        —

                                                                        a nőivarú egyed legkisebb távolsága – a hímivarú egyed kivételével – ugyanazon faj bármely fajtájától: 25 m,

                                                                        —

                                                                        amennyiben megfelelő a védelem bármely nem kívánatos idegen beporzás ellen, ez a távolság figyelmen kívül hagyható.

                                                            b)

                                                            Az egyedek tulajdonságai tekintetében a termény megfelelő mértékben fajtaazonos és fajtatiszta.
                                                            Amennyiben a vetőmagot kémiai hibridizációs szer felhasználásával állítják elő, a terménynek a következő egyéb szabványoknak vagy feltételeknek kell megfelelnie:

                                                                        i.

                                                                        az egyes alkotóelemek legkisebb fajtatisztasága:

                                                                                —

                                                                                Avena nuda, Avena sativa, Avena strigosa, Hordeum vulgare, Oryza sativa, Triticum aestivum subsp. aestivum, Triticum turgidum subsp. durum és Triticum aestivum subsp. spelta: 99,7 %;

                                                                                —

                                                                                önbeporzó xTriticosecale: 99,0 %;

                                                                        ii.

                                                                        a minimum hibriditásnak 95 %-nak kell lennie. A százalékos hibriditás meghatározása az érvényben lévő nemzetközi módszereknek megfelelően történik, amennyiben ilyen módszerek léteznek. Azon esetekben, ahol a hibriditást a minősítés előtti vetőmagtesztek során határozzák meg, a hibriditást szántóföldi ellenőrzés során nem kell meghatározni.”;

                                    c)

                                    a 7. pont B. szakaszának a) alpontjának helyébe a következő szöveg lép:

                                                „a)

                                                   Avena nuda, Avena sativa, Avena strigosa, Hordeum vulgare, Oryza sativa, Phalaris canariensis, xTriticosecale, Triticum aestivum subsp. aestivum, Triticum turgidum subsp. durum, Triticum aestivum subsp. spelta, Secale cereale: egy;”.

                        2.

                        A II. melléklet a következőképpen módosul:

                                    a)

                                    az 1. pont a következőképpen módosul:

                                                i)

                                                az A. szakasz helyébe a következő szöveg lép:

                                                            „A.

                                                                  Avena nuda, Avena sativa, Avena strigosa, Hordeum vulgare, Oryza sativa, Triticum aestivum subsp. aestivum, Triticum turgidum subsp. durum, Triticum aestivum subsp. spelta, hibridjeiket kivéve:

                                                                        Kategória

                                                                        Minimális fajtatisztaság
                                                                        (%)

                                                                        Elit vetőmag

                                                                        99,9

                                                                        Minősített vetőmag, első generáció

                                                                        99,7

                                                                        Minősített vetőmag, második generáció

                                                                        99,0

                                                                  A minimális fajtatisztaságot elsősorban az I. mellékletben megállapított feltételekkel összhangban elvégzett szántóföldi vizsgálatokkal kell megvizsgálni.”;

                                                ii)

                                                a C. szakasz helyébe a következő szöveg lép:

                                                            „C.

                                                               Az Avena nuda, Avena sativa, Avena strigosa, Hordeum vulgare, Oryza sativa, Triticum aestivum subsp. aestivum, Triticum turgidum subsp. durum, Triticum aestivum subsp. spelta hibridjei és az önbeporzó xTriticosecale

                                                            A tanúsított vetőmag kategória vetőmagjának legkisebb fajtatisztasága 90 %.
                                                            A citoplazmás hímsterilitással előállított Hordeum vulgare esetében ez 85 %. A szennyezettség a helyreállító vonal kivételével nem lehet 2 %-nál nagyobb.
                                                            A minimális fajtatisztaságot megfelelő számú minta hivatalos utóellenőrzésével kell vizsgálni.”;

                                    b)

                                    a 2. pont A. szakaszában szereplő táblázatában az 1. oszlop harmadik sorában szereplő bejegyzés helyébe a következő szöveg lép:
                                    „Avena sativa, Avena strigosa, Hordeum vulgare, Triticum aestivum subsp. aestivum, Triticum turgidum subsp. durum, Triticum aestivum subsp. spelta:”.

                        3.

                        A III. mellékletben a táblázat a következőképpen módosul:

                                    i.

                                    az első oszlop harmadik sorában a bejegyzés helyébe a következő szöveg lép:
                                    „Avena sativa, Avena strigosa, Hordeum vulgare, Triticum aestivum subsp. aestivum, Triticum turgidum subsp. durum, Triticum aestivum subsp. spelta, Secale cereale, xTriticosecale”;

                                    ii.

                                    az első oszlop hatodik sorában a bejegyzés helyébe a következő szöveg lép:
                                    „Sorghum bicolor (L.) Moench subsp. bicolor”;

                                    iii.

                                    az első oszlop hetedik sorában a bejegyzés helyébe a következő szöveg lép:
                                    „Sorghum bicolor (L.) Moench subsp. drummondii (Steud.) de Wet ex Davidse”;

                                    iv.

                                    az első oszlop nyolcadik sorában a bejegyzés helyébe a következő szöveg lép:
                                    „A Sorghum bicolor (L.) Moench subsp. bicolor x Sorghum bicolor (L.) Moench subsp. drummondii (Steud.) de Wet ex Davidse hibridjei”.


title: A Bizottság (EU) 2021/1716 felhatalmazáson alapuló irányelve (2021. június 29.) a 2014/47/EU európai parlamenti és tanácsi irányelvnek a járműkategória-megnevezéseket érintő, a típusjóváhagyással kapcsolatos jogszabályok módosításaiból eredő változásai tekintetében történő módosításáról (EGT-vonatkozású szöveg)

text:
                  2021.9.27.

                  HU

                  Az Európai Unió Hivatalos Lapja

                  L 342/45

         A BIZOTTSÁG (EU) 2021/1716 FELHATALMAZÁSON ALAPULÓ IRÁNYELVE
         (2021. június 29.)
         a 2014/47/EU európai parlamenti és tanácsi irányelvnek a járműkategória-megnevezéseket érintő, a típusjóváhagyással kapcsolatos jogszabályok módosításaiból eredő változásai tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Unió területén közlekedő haszonjárművek közlekedésre való alkalmasságának közúti műszaki ellenőrzéséről és a 2000/30/EK irányelv hatályon kívül helyezéséről szóló, 2014. április 3-i 2014/47/EU európai parlamenti és tanácsi irányelvre (1) és különösen annak 21. cikkére,
         mivel:

                     (1)

                     A 2014/47/EU irányelv az említett irányelv 2. cikkének (1) bekezdésében felsorolt kategóriákba tartozó, 25 km/h-t meghaladó tervezési sebességű haszongépjárművekre alkalmazandó. E kategóriák meghatározása a 2003/37/EK (2) és a 2007/46/EK (3) európai parlamenti és tanácsi irányelvre való hivatkozással történik.

                     (2)

                     A 2003/37/EK irányelvet a 167/2013/EU rendelet (4), a 2007/46/EK irányelvet pedig az (EU) 2018/858 európai parlamenti és tanácsi rendelet (5) helyezte hatályon kívül.

                     (3)

                     Tekintettel a 2003/37/EK irányelvnek a 167/2013/EU rendelet általi hatályon kívül helyezéséből eredő, a járműkategória-megnevezéseket érintő változásokra, a 2014/47/EU irányelv 2. cikkének (1) bekezdésében, valamint IV. mellékletének 6. pontjában említett járműkategóriákat naprakésszé kell tenni.

                     (4)

                     A 2014/47/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

            1. cikk
            A 2014/47/EU irányelv a következőképpen módosul:

                        1.

                        A 2. cikk a következőképpen módosul:

                                    a)

                                    az (1) bekezdés a következőképpen módosul:

                                                i.

                                                a bevezető szövegrész helyébe a következő szöveg lép:

                                                   „(1)   Ez az irányelv a 167/2013/EU európai parlamenti és tanácsi rendeletben (*1) és az (EU) 2018/858 európai parlamenti és tanácsi rendeletben (*2) meghatározott következő kategóriákba tartozó, 25 km/h-t meghaladó tervezési sebességű járművekre alkalmazandó:

                                                   (*1)  Az Európai Parlament és a Tanács 167/2013/EU rendelete (2013. február 5.) a mezőgazdasági és erdészeti járművek jóváhagyásáról és piacfelügyeletéről (HL L 60., 2013.3.2., 1. o.)."

                                                   (*2)  Az Európai Parlament és a Tanács (EU) 2018/858 rendelete (2018. május 30.) a gépjárművek és pótkocsijaik, valamint az ilyen járművek rendszereinek, alkotóelemeinek és önálló műszaki egységeinek jóváhagyásáról és piacfelügyeletéről, a 715/2007/EK és az 595/2009/EK rendelet módosításáról, valamint a 2007/46/EK irányelv hatályon kívül helyezéséről (HL L 151., 2018.6.14., 1. o.).”;"

                                                ii.

                                                a d) pont helyébe a következő szöveg lép:

                                                            „d)

                                                            a T1b, T2b, T3b, T4.1b, T4.2b és T4.3b kategóriájú járművek, amelyeket főként a közúti árufuvarozásra szolgáló közutakon használnak, és amelyek legnagyobb tervezett sebessége meghaladja a 40 km/h-t.”

                        2.

                        A IV. melléklet 6. pontja a következőképpen módosul:

                                    a)

                                    a g) és a h) pont helyébe a következő szöveg lép:

                                                „g)

                                                T1b;

                                                h)

                                                T2b;”;

                                    b)

                                    a szöveg a következő i)–m) pontokkal egészül ki:

                                                „i)

                                                T3b

                                                j)

                                                T4.1b

                                                k)

                                                T4.2b

                                                l)

                                                T4.3b

                                                m)

                                                Egyéb járműkategóriák:
                                                (kérjük, pontosítsa)”.

            2. cikk
            Átültetés

               (1)   A tagállamok legkésőbb 2022. szeptember 27-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét a tagállamok haladéktalanul megküldik a Bizottságnak.
               A tagállamok az 1. cikknek való megfeleléshez szükséges rendelkezéseket 2022. szeptember 27-től alkalmazzák.
               Amikor a tagállamok elfogadják ezeket a rendelkezéseket, hivatkozni kell bennük erre az irányelvre, vagy hivatalos kihirdetésük alkalmával ilyen hivatkozást kell fűzni hozzájuk. A hivatkozás módját a tagállamok határozzák meg.

               (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

            3. cikk
            Hatálybalépés
            Ez az irányelv az Európai Unió Hivatalos Lapjában való kihirdetését követő huszadik napon lép hatályba.

            4. cikk
            Címzettek
            Ennek az irányelvnek a tagállamok a címzettjei.

            Kelt Brüsszelben, 2021. június 29-én.

                  a Bizottság részéről

                  az elnök

               Ursula VON DER LEYEN

            (1)  HL L 127., 2014.4.29., 134. o.

            (2)  Az Európai Parlament és a Tanács 2003/37/EK irányelve (2003. május 26.) a mezőgazdasági vagy erdészeti traktorok, azok pótkocsijainak és cserélhető vontatott munkagépeinek, beleértve ezek rendszereit is, továbbá alkatrészeinek és önálló műszaki egységeinek típusjóváhagyásáról, valamint a 74/150/EGK irányelv hatályon kívül helyezéséről (HL L 171., 2003.7.9., 1. o.).

            (3)  Az Európai Parlament és a Tanács 2007/46/EK irányelve (2007. szeptember 5.) a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (HL L 263., 2007.10.9., 1. o.).

            (4)  Az Európai Parlament és a Tanács 167/2013/EU rendelete (2013. február 5.) a mezőgazdasági és erdészeti járművek jóváhagyásáról és piacfelügyeletéről (HL L 60., 2013.3.2., 1. o.).

            (5)  Az Európai Parlament és a Tanács (EU) 2018/858 rendelete (2018. május 30.) a gépjárművek és pótkocsijaik, valamint az ilyen járművek rendszereinek, alkotóelemeinek és önálló műszaki egységeinek jóváhagyásáról és piacfelügyeletéről, a 715/2007/EK és az 595/2009/EK rendelet módosításáról, valamint a 2007/46/EK irányelv hatályon kívül helyezéséről (HL L 151., 2018.6.14., 1. o.).